Občianske združenie sociálne postihnutých 
a znevýhodnených občanov

(SPAZO, o. z.)

Dolné Plachtince č. 73, 99124,  IČO: 37893688

Správa o činnosti
za rok 2021

V Dolných  Plachtinciach  
 30.06.2022

Úvod

Vznik združenia:     
      
      Občianske združenie sociálne postihnutých a znevýhodnených občanov, (SPAZO, o. z.) so sídlom v Dolných Plachtinciach č. 73, 991 25, IČO: 37893688 vykonáva svoju činnosť na základe Stanov združenia zaregistrovaných Ministerstvom vnútra SR pod č. VVS/1-900/90-20643 zo dňa 10.01.2003, tak ako to upravuje zákon č. 83/1990 Zb. o združovaní občanov.

Ciele združenia:

      Cieľom občianskeho združenia je na základe stanov pomoc, podpora, integrácia, rozvoj a neformálne vzdelávanie detí a mládeže, občanov produktívneho veku, poproduktívneho veku ako aj seniorov, zdravotne postihnutých občanov, občanov zo sociálne znevýhodneného prostredia. 

      Rozšírenie činnosti OZ:
      
 ·	2011 - činnosť občianskeho združenia rozšírená o poskytovanie sociálnych poradenských a prevenčných aktivít
 ·	2015 - činnosť občianskeho združenia rozšírená o poskytovanie opatrovateľskej služby v domácom prostredí
      Aktivity občianskeho združenia boli rozšírené na základe registrácií na  BBSK v registri poskytovateľov sociálnych služieb.

      Sociálne poradenské a prevenčné aktivity sú vykonávané terénnou, ako aj ambulantnou formou, opatrovateľská služba formou terénnou.
      
      Aktivity občianskeho združenia sú vykonávané prostredníctvom kvalifikovaných asistentov sociálnych služieb a kvalifikovanými opatrovateľkami, tak ako to je stanovené v zákone č. 448/2008 Z. z. o poskytovaní sociálnych služieb.

      Uvedená výročná správa je vypracovaná na základe zákona č. 213/1997 Z. z. o neziskových organizáciách poskytujúcich všeobecne prospešné služby a to podľa § 34 ods. 1 a 2. 

 ·	Prehľad činností uskutočnených občianskym združením za rok 2021

 ·	1.1. Základné sociálne poradenstvo
     Sociálne poradenstvo  - základné je poskytované na základe registrácie BBSK č. 212.1/1 zo dňa 11.01.2011 na dobu neurčitú. Sociálne poradenstvo – základné sa poskytuje ambulantnou a terénnou formou.

      Miestom poskytovania základného sociálneho poradenstva ambulantnou formou je obec Dolné Plachtince, č. 73, 991 24 a obec Príbelce, č. 244, 991 25 a to podľa potrieb klientov. Sociálne poradenstvo v teréne je taktiež vykonávané podľa potrieb klientov v priemere 2 hodiny denne a to v obciach okresu Veľký Krtíš.
      Sociálne poradenstvo – základné je vykonávané kvalifikovanými asistentmi sociálnej práce:
 ·	Mgr. Mária Chrapková, dĺžka praxe v sociálnej oblasti 18 rokov, z toho dĺžka praxe v sociálnom poradenstve 18 rokov, pracuje ako dobrovoľník v rozsahu cca 50 hodín mesačne
 ·	Bc. Mária Macková, dĺžka praxe v sociálnej oblasti 16 rokov, z toho dĺžka praxe v sociálnom poradenstve 16 rokov, pracuje ako dobrovoľník cca 50 hodín mesačne 
       Odborným garantom, zodpovedným za poskytované sociálne služby je Mgr. Mária Chrapková.
       Cieľovými skupinami klientov, ktorým je poskytované sociálne poradenstvo sú všetky kategórie občanov, korí sa ocitli v nepriaznivej životnej, sociálnej  situácii a nedokážu si vyriešiť sami a ani za pomoci rodinných príslušníkov stav v ktorom sa ocitli.
      V roku 2021 sme poskytli individuálne poradenské aktivity 32 klientom.  Klientelu tvorili prevažne seniori, ale aj klienti v produktívnom veku. Najviac klientov využilo sociálne poradenstvo pri riešení hmotnej núdze a s tým súvisiacou agendou. Zároveň aj  poradenstvo pri hľadaní zamestnania a s tým súvisiacou agendou, ako aj  s požiadavkou riešenia znevýhodnenia z dôvodu ich zdravotného postihnutia. Ďalšia skupina klientov  potrebovala poradenstvo v riešení rôznej administratívnej agendy a v roku 2021 klienti využili aj možnosť finančného poradenstva, ako aj poradenstva dlhového.
      Pri vykonávaní sociálneho poradenstva – základného sme využívali metódy návštevy klienta v domácnosti,  základnou metódou bol rozhor, ďalej to bola koordinačná činnosť, nevyhnutné boli aj konzultácie s inými odborníkmi, kontakt s ďalšími inštitúciami a organizáciami, v niektorých prípadoch aj sprevádzanie klientov.
      Na uvedený druh činnosti nám nebol poskytnutý žiaden grant, dotácia, asistenti sociálnej práce dané činnosti vykonávali na báze dobrovoľnosti.    

 ·	1.2. Podpora opatrovateľskej služby
      V roku 2015 sme požiadali aj o registráciu poskytovateľa Opatrovateľskej služby, ktorá nám bola BBSK schválená a zaregistrovaná dňa 12.05.2015 na dobu neurčitú. Opatrovateľská služba je sociálna služba poskytovaná fyzickej osobe, ktorá je odkázaná na pomoc inej fyzickej osoby a jej stupeň odkázanosti je najmenej II podľa prílohy č. 3 zák. č.448/2008 Z. z. v znení noviel a je odkázaná na pomoc pri úkonoch sebaobsluhy (napr. osobná hygiena, stravovanie, obliekanie a pod.), úkonoch starostlivosti o svoju domácnosť (napr. nákup potravín,  bežné upratovanie v domácnosti a pod. ) a základných sociálnych aktivitách (napr. sprievod na lekárske vyšetrenie, vybavenie úradných záležitostí a pod.) 
   Opatrovateľská služba sa začala poskytovať dňom 15.05.2015, a pokračuje nepretržite.  Opatrovateľská služba bola vykonávaná v obciach okresu Veľký Krtíš. Do 01.07.2016 bola opatrovateľská služba poskytovaná dvom klientom v domácom prostredí, so stupňom odkázanosti IV. Táto služba bola vykonávaná na báze dobrovoľnosti, nakoľko sa nám v roku 2015 nepodarilo získať finančnú podporu tejto sociálnej služby. Dňa 31.12.2015 sme podali žiadosť na zapojenie sa do Národného programu - Podpora opatrovateľskej služby. Stali sme sa úspešnými žiadateľmi. V roku 2016 bolo naše OZ zapojené do projektu Národný projekt - Podpora opatrovateľskej služby. S realizáciou projektu sa začalo 01.07.2016 až do 30.04.2018. Klienti boli samoplatcami a za úkony opatrovateľskej služby si hradili platby v zmysle platného cenníka o.z. na základe kalkulačného listu. Opatrovateľská služba bola vykonávaná u všetkých klientov v rozsahu 8 hodí. Zmluva o spoluprácu bola uzatvorená do 30. 4. 2018. Po tomto termíne sa nám nepodarilo opätovne získať finančnú  podporu tejto sociálnej služby, z toho dôvodu bola opatrovateľská služba od 30.04 2018 poskytovaná dvom klientom so stupňom odkázanosti IV a taktiež aj počas celého roka 2019 a 2020   na báze dobrovoľnosti.  V októbri 2020 sme sa zapojili do Národného projektu MPSVR pod názvom "Pracuj, zmeň svoj život" aktivita č. 2 podpora zamestnávania UoZ prostredníctvom poskytovania sociálnych služieb. Touto formou sme dali možnosť zamestnať sa dvom opatrovateľkám po dobu 9 mesiacov, t.z. že na základe Národného projektu bola opatrovateľská služba vykonávaná až do 31.08.2021 a zároveň sme tak pomohli dvom klientom zabezpečiť domácu opatrovateľskú službu, ktorá po skončení projektu pokračovala na báze dobrovoľnosti, nakoľko sme plánovali zapojiť sa do ďalších výziev podporujúcich opatrovateľskú službu a v mesiaci august sme podali Žiadsoť o nenávratný finančný príspevok na podporu opatrovateľskej služby v zmysle projektu: Schéma štátnej pomoci na podporu opatrovateľskej služby č. ŠP SVHZ -2/2021. Uvedená žiadosť nám bola v mesiaci december schválená a s opatrovateľskou službou sme začali na základe uvedeného projektu od 01.01.2022.
      Opatrovateľská služba je jedným z pilierov služby starým, chorým a opusteným ľuďom.  Jej význam spočíva v udržaní klienta v jeho domácom prostredí, podporuje činnosti, ktoré zachovávajú fyzické a telesné zdravie, je prispôsobená zvláštnostiam prostredia, rodiny či komunity, ktoré podporujú vhodnú starostlivosť a kvalitu života v prípade straty samostatnosti.  
      Medzi úkony, ktorými pomáhame našim klientom patria hlavne: starostlivosť  o domácnosť,  sebaobslužné úkony , dohľad v určenom čase, záujmová činnosť u klienta, sociálny kontakt,  sprevádzanie klientov (prechádzky) a bežné drobné  nákupy. Ďalej úkony, ktoré pomáhajú udržať alebo skvalitniť jemnú motoriku klientov, pohybový aparát a racionálne zmýšľanie klientov.
     Veríme, že v ďalšom období budú dané činnosti aj naďalej podporované, a že sa nám podarí získať finančné prostriedky aby sme svoju činnosť, či už v poradenských službách, ale hlavne  v opatrovateľskej službe mohli rozšíriť pre väčší počet klientov. 

Finančná správa občianskeho združenia za rok 2020

      Následne uvádzame finančnú správu nášho občianskeho združenia za rok 2021 podľa daňového priznania, výkazu o príjmoch a výdavkoch, a aj výkazu o majetku a záväzkoch.

      Daňové priznanie bolo vypracované za obdobie od 01.01. 2021 do 31. 12. 2021 na Občianske združenie sociálne postihnutých a znevýhodnených občanov (SPAZO, o.z. ) so sídlom  Dolné Plachitnce č. 73, 99124.

Účtovná závierka

Príjmy a výdavky	
Príjmy:	Nezdaňovaná činnosť	Zdaňovaná činnosť	
Z vkladu zriaďovateľa alebo zakladateľa	0               	0                	
Z majetku	0                     	0                               	
Z darov a príspevkov	2096,47	0              	
Z členských príspevkov	0	0              	
Z podielu zaplatenej dane z príjmov	0	0              	
Z verejných zbierok	0	0	
Z úverov a pôžičiek	0	0	
Z dedičstva	0	0	
Z organizovania podujatí	0	0	
Z dotácií	21737,92	0	
Z likvid. zostatku inej účtovnej jednotky 	0	0	
Z predaja majetku	0	0	
Z poskytovania služieb a predaja vlastných výrobkov	0	0	
Fond prevádzky, údržby a opráv	0	0	
Ostatné		0	
Príjmy spolu:	23834,39	0	

Výdavky:			
Zásoby	0	0	
Služby	0	0	
Mzdy, poistné a príspevky	23018,67	0	
Dary a príspevky iným subjektom	0	0	
Prevádzková réžia	0	0	
Splátky úverov a pôžičiek	0	0	
Sociálny fond	93,30	0	
Ostatné	795,20	0	
Výdavky celkom:	23907,17	0	
Rozdiel príjmov a výdavkov:	-72,78	0	

Majetok a záväzky	
Majetok:	Účtovné obdobie	Bezprostredne predchádzajúce účtovné obdobie	
Dlhodobý nehmotný majetok	0 	0	
Dlhodobý hmotný majetok	0	0	
Dlhodobý finančný majetok	0	0	
Zásoby	0	0	
Pohľadávky	0	0	
Peniaze	379,00	397,34	
Ceniny	0	0	
Priebežné položky (+/-)	0	0	
Bankové účty	15,52	21762,20	
Krátkodobé cenné papiere a ostatný krátkodobý finančný majetok 	0	0	
Majetok celkom:	394,86	22159,54	
Záväzky:	93,30		
z toho: sociálny fond	93,30	0	
fond prevádzky, údržby, opráv 	0	0	
Úvery a pôžičky	0	0	
Záväzky celkom:	93,30	0	
Rozdiel majetku a záväzkov:	301,56	22159,54	

			                                                    Štatutár občianskeho združenia
                                                                                                   Mgr. Mária Chrapková